OzLabs/hebrew-wiki-articles huggingface dataset:
בוגוינו

בּוּגוֹיְנוֹ (בבוסנית: Bugojno) היא עיר ורשות מקומית בבוסניה והרצגובינה השוכנת במחוז מרכז בוסניה אשר בפדרציה של בוסניה והרצגובינה, השוכנת 130 קילומטרים צפונית מערבית לבירה סרייבו.

==היסטוריה==
היישוב נוסד ככל הנראה במהלך המאה ה-13 עת נשלט האזור על ידי ממלכת הונגריה. ב-1463 נכבש האזור על ידי האימפריה העות'מאנית והעות'מאנים שלטו בשטח עד 1878, עת סופחה בוסניה לאימפריה האוסטרו-הונגרית. לאחר מלחמת העולם הראשונה נכללה בוגוינו בשטחי ממלכת יוגוסלביה. באפריל 1941, במהלך מלחמת העולם השנייה, פלשה גרמניה הנאצית ליוגוסלביה והכניעה אותה תוך ימים אחדים. העיר הועברה לחזקת שלטון הבובות של המדינה העצמאית של קרואטיה שנשלטה על ידי האוסטאשה. לאחר המלחמה נכללה בוגוינו בשטחי יוגוסלביה וב-1992, לאחר התפרקות יוגוסלביה נכללה בשטחי בוסניה והרצגובינה.

==הקהילה היהודית==
קהילה יהודית קטנה נוסדה בבוגוינו בשלהי המאה ה-19 על ידי מהגרים מסרייבו וטראווניק. ב-1908 הוקם בית עלמין במקום אשר שירת גם יישובים סמוכים: בטוֹמִיסְלָאבְגְרָאד (לשעבר דוּבְנוֹ), בקוּפְּרֶס ובדוֹנִי וָאקוּפ. המצבה המוקדמת ביותר בבית העלמין מתוארכת ל-1918 והקבורה האחרונה הייתה ב-1940.
לפי חלק מהמקורות בעיר לא היה בית כנסת ולפי מקורות אחרים הוקם כזה. המשפחות הגדולות בקהילה היו: שָֹלוֹם (salom), עטיאש, אלטרץ, גרוף ושפרונג.

ב-1931 נמנו בבוגוינו 46 יהודים. באפריל 1941, במהלך מלחמת העולם השנייה פלשה גרמניה הנאצית ליוגוסלביה והכניעה אותה תוך ימים אחדים. אזור בוגוינו נכלל בשטח המדינה העצמאית של קרואטיה בשלטון האוסטאשה. בעידודו של ראש הכנסייה הקתולית המקומית, נעצרו בני הקהילה היהודית ביחד עם תושבים סרבים, הובלו על ידי אנשי האוסטאשה לכפר גְרָאצָ'אנִיצָה ונטבחו שם. ב-1947 התגוררו בבוגוינו 7 יהודים.

במהלך מלחמת בוסניה ניזוק קשות בית העלמין ומאז לא שוקם. נכון ל-2009 היה במצב תחזוקתי ירוד. הכיתוב על המצבות היה בעברית, בגרמנית ובסרבו-קרואטית.

== קישורים חיצוניים ==

* 
* [http://db.yadvashem.org/names/nameResults.html?placeBirth=Bugojno&placeBirthType=LITERAL&Murdered=Murdered&language=en רשימת נרצחים בשואה מהעיר בוגוינו], במאגר המידע של יד ושם

==הערות שוליים==

בוגוינו
בוגוינו
אברהם פאס

אברהם פאס קרוס (בספרדית: Abraham Paz Cruz; נולד ב-29 ביוני 1979) הוא כדורגלן עבר ספרדי אשר שיחק בעמדת הבלם.

==קריירה==
פאס החל את הקריירה המקצוענית שלו בקבוצת המילואים של קדיס. ב- עבר לקבוצה הבכירה של העיר, והושאל לעונה לקבוצת פורטואנסה ששיחקה בליגה השלישית. 

משנת 2000 החל פאס לשחק עם קדיס באופן קבוע, ובסוף עונת הצליח לעלות איתה לליגה השנייה. כעבור שנתיים הקבוצה זכתה באליפות הליגה השנייה, ועלתה לליגה הראשונה. בעונתו הראשונה בקריירה בליגה הבכירה () ערך פאס 22 הופעות ליגה וכבש שער אחד, אך הקבוצה סיימה במקום ה-19 וחזרה לליגה השנייה כעבור שנה. במחזור האחרון של עונת יצאה קדיס למשחק חוץ נגד הרקולס, כשניצחון במשחק היה מבטיח את הישארותה בליגה השנייה. במצב של שוויון 1-1 נשרקה לטובת קדיס בעיטת עונשין מ-11 מטר בדקה ה-90. פאס ניגש לבעוט את הפנדל, אך החמיץ, וקדיס ירדה לליגה השלישית. תקופה לאחר מכן הודה פאס כי בעקבות ההחמצה הזו הוא "לא יצא מהבית במשך חודש". בסך הכל ערך פאס 218 הופעות ליגה במדי קדיס, וכבש 31 שערים במשך שמונה שנים בקבוצה.

לאחר הירידה עם קדיס לליגה הספרדית השלישית, חתם פאס בקיץ 2008 בהרקולס. בעונת הופיע 30 פעמים בליגה, כבש שני שערים, וסייע לקבוצה לסיים במקום השני ולחזור לליגה הראשונה לאחר 13 שנים. בעונתו השנייה בקריירה בליגה הספרדית הבכירה () היה שותף לניצחון החוץ של הרקולס על ברצלונה ב-12 בספטמבר 2010. ב-12 בדצמבר, במסגרת המחזור ה-15, כבש פאס את אחד השערים לזכות הרקולס בניצחון הביתי 1-4 על מאלגה. בסיום העונה הרקולס חזרה לליגה השנייה. 

בעונת עבר פאס לשחק במועדון הכדורגל של קרטחנה מהליגה השנייה, וירד איתה בסיום העונה לליגה הספרדית השלישית. בעונת שיחק בקבוצת סבאדל מהליגה השנייה. 

ב-18 ביולי 2013, בגיל 34, עזב פאס לראשונה את ספרד וחתם בבני סכנין. שבוע לאחר מכן, התפרסם תחקיר בעיתון הספרדי "מארקה" בו הועלה החשד כי פאס היה מעורב במכירת שני משחקים, כששיחק עונה לפני כן בסבדל. במסגרת התחקיר נחשפה סדרת שיחות טלפון בין פאס לחבריו לשעבר בהרקולס, שבהם נשמע פאס מתווך לכאורה במכירת המשחקים. פאס הכחיש כל קשר לפרשה, וטען כי מדובר על שמועות לא נכונות, ובני סכנין החליטה להשאירו. ב-15 במרץ 2014 כבש פאס את שער הבכורה שלו בסכנין בניצחון 0-1 על בית"ר ירושלים. פאס עזר לסכנין לסיים את עונת במקום השישי בליגת העל. ב-18 באוקטובר 2014, במסגרת המחזור הרביעי של עונת , כבש פאס את שערו השני בסכנין בתיקו 1-1 עם הפועל תל אביב.

ב-3 בפברואר 2015 הושאל פאס למכבי חיפה וחזר לשחק תחת המאמן מרקו בלבול שהביא אותו לבני סכנין. ב-7 בפברואר ערך את הופעת הבכורה שלו בקבוצה, כשפתח בהרכב במשחק הליגה שהסתיים בתיקו 0-0 עם הפועל עכו. בתום העונה חזר פאס לסכנין במדיה שיחק עד שנת 2018.

בתחילת 2019 עבר לקבוצת סנט. ג'וזף מליגת העל של גיברלטר.

==קישורים חיצוניים==

* 
* 

==הערות שוליים==

קטגוריה:בלמי כדורגל ספרדים
קטגוריה:כדורגלנים ספרדים
קטגוריה:כדורגלני קדיס
קטגוריה:כדורגלני הרקולס אליקנטה
קטגוריה:כדורגלני קרטחנה
קטגוריה:כדורגלני סבאדל
קטגוריה:כדורגלני בני סכנין
קטגוריה:כדורגלני מכבי חיפה
קטגוריה:כדורגלנים זרים בישראל
קטגוריה:ספורטאים ספרדים בישראל
קטגוריה:ספורטאים זרים בגיברלטר
קטגוריה:ספרדים שנולדו ב-1979
האחיות וצ'אוסקי

האחיות וצ'אוסקי (באנגלית: The Wachowskis) הן זוג אחיות, אמריקאיות טרנסג'נדריות. היו ידועות בתור האחים וצ'אוסקי (Wachowski Brothers), אך לאחר התאמה מגדרית של לאנה, הן שינו גם את שם הצמד ל-The Wachowskis. שתיהן ידועות בזכות סדרת הסרטים המצליחה שיצרו "מטריקס".

האחיות הן לאנה וצ'אוסקי (לשעבר לורנס "לארי"; נולדה ב-21 ביוני 1965), שהיא במאית הקולנוע הראשונה בהוליווד המזדהה כטרנסג'נדרית ולילי וצ'אוסקי (לשעבר אנדרו פול "אנדי"; נולדה ב-29 בדצמבר 1967). לילי וצ'אוסקי הודיעה בשנת 2016 שגם היא מזדהה כאישה טרנסג'נדרית.

== ביוגרפיה ==
שתיהן נולדו בשיקגו, אילינוי שבארצות הברית למשפחה בה האב, רון וצ'אוסקי, היה אתאיסט ממוצא פולני. האם לין (לבית לאקינביל) היתה אמריקאית ממשפחה בעלת שורשים בריטיים. האחיות מגדירות עצמן ללא השתייכות נוצרית ספציפית.

==קריירה==
בשנת 1995 השתתפו בכתיבת התסריט לסרט "המתנקשים" בכיכובם של סילבסטר סטאלון ואנטוניו בנדרס.

הסרט הראשון שביימו היה "קשורות" משנת 1996, אך הסרט המצליח ביותר שלהן היה "המטריקס" מ-1999, שהיה הראשון בטרילוגיית מטריקס (שכוללים גם את "מטריקס Reloaded" ו"מטריקס רבולושנס") בכיכובו של קיאנו ריבס כניאו. הסרט הראשון בסדרה זכה בפרס סאטורן לבמאיות הטובות ביותר.

בעקבות ההצלחה המסחרית של הטרילוגיה הם כתבו והפיקו את סרט הקומיקס "ונדטה" מ-2006. ב-2008 ביימו יחדיו את הסרט "ספיד רייסר" (Speed Racer).

ב-2012 הן ביימו את הסרט "ענן אטלס" בהתבסס על ספרו של דייוויד מיטצ'ל, שזכה לביקורות מעורבות ולהצלחה נאה בקופות.

ב-2015 יצא לאקרנים סרטן "עלייתה של ג'ופיטר", שנקטל על ידי המבקרים.

ביוני אותה שנה יצאה סדרת טלוויזיה ראשונה בהפקתן בשם "סנס8", דרמת מדע בדיוני, ברשת נטפליקס.

== חיים אישיים ==
לילי התחתנה עם אליסה בלסינגאם בשנת 1991.<ref></ref> בשנת 2016 לילי ציינה שיש לה חבר.<ref name="chronicleillinois.com"></ref> בשנת 2019 אמרה כי מיקי ריי מהוני הפך לבן זוגה ועבר לגור איתה.<ref></ref><ref></ref> מהוני הוא פרופסור מן המניין בבית הספר של המכון לאמנות בשיקגו וטרנסג'נדר.<ref name="chronicleillinois.com" />

לאנה התחתנה עם תיאה בלום בשנת 1993; הן התגרשו בשנת 2002. לפני הגירושים החלה לאנה לצאת עם קארין ווינסלו; הן התחתנו בשנת 2009.<ref></ref><ref></ref> ווינסלו היא חברת הנהלה בסוכנות לדיור ולשירותים חברתיים של שיקגו.<ref></ref>

כמי שגדלו עם אב "אתאיסט כבד" ואם "קתולית לשעבר, שהפכה לשמאניסטית", הצמד תיארו עצמן פעם כלא דתיות.<ref></ref>

לאנה היא צמחונית.<ref></ref>

במהלך הפריימריז הנשיאותיים של המפלגה הדמוקרטית בשנת 2016, פרסם האדבוקט הודעת וידאו בה לאנה מסבירה מדוע תתמוך בברני סנדרס.<ref></ref>

==פילמוגרפיה==
===בימוי===
====קולנוע====
* "קשורות" (1996)
* "המטריקס" (1999)
* "מטריקס רילודד" (2003)
* "מטריקס רבולושנס" (2003)
* "ספיד רייסר" (2008)
* "ענן אטלס" (2012)
* "עלייתה של ג'ופיטר" (2015)
* "מטריקס: התחייה" (2021) - רק לאנה

====טלוויזיה====
* "סנס8" (2018-2015) - בעונה השנייה רק לילי 
*"עובדת על זה" (2019-הווה) - רק לילי

===הפקה ותסריט בלבד===
* "המתנקשים" (1995)
* "ונדטה" (2006)

==קישורים חיצוניים==

==הערות שוליים==

קטגוריה:במאיות קולנוע אמריקאיות
ואשובסקי
קטגוריה:במאים להט"בים
קטגוריה:טרנסג'נדריות אמריקאיות
קטגוריה:טרנסג'נדרים אמריקאים
קטגוריה:בוגרות מכללת אמרסון
קטגוריה:בוגרי מכללת אמרסון
קטגוריה:אמריקאיות שנולדו ב-1965
קטגוריה:אמריקאים שנולדו ב-1965
מועאז אל-כסאסבה

מועאז אל-כסאסבה (בערבית: معاذ صافي يوسف الكساسبة, תעתיק מדויק: מעאד' צאפי יוסף אלכסאסבה; 29 במאי 1988 - ככל הנראה 3 בינואר 2015) היה טייס ירדני שנשרף חי על ידי ארגון הטרור המדינה האסלאמית.

אל-כסאסבה היה סגן בחיל האוויר הירדני. המטוס שהטיס במשימת הפצצה, לוקהיד מרטין F16, התרסק ב-24 בדצמבר 2014, והוא נתפס על ידי דאעש באזור א-רקה שבסוריה. בזמן שמשא ומתן לשחרורו התנהל בין בכירים ירדנים לבין דאעש, לא הייתה הוכחה שהוא עוד בחיים. למעשה הוא נרצח ב-3 בינואר 2015.

== ביוגרפיה ==
אל-כסאסבה היה אחד משמונה ילדים, מוסלמי סוני. בשנת 2009 סיים את לימודיו במכללת המלך חוסיין, והצטרף לחיל האוויר הירדני. בשנת 2012 הוסמך כטייס מבצעי ושובץ בטייסת מס' 1 בבסיס מוואפק סלטי. בעת נפילתו בשבי היה בדרגת סגן. לאחר מותו הועלה לדרגת סרן.

המטוס שאל-כסאסבה הטיס, לוקהיד מרטין F-16, התרסק לאחר בעיות מכניות ב-24 דצמבר 2014, בהפצצה על בית חרושת ללבנים של דאעש. דאעש טען שהארגון יירט את המטוס. הוא צנח לתוך אגם ליד אזור רקה שבסוריה, ונתפס במהירות על ידי חמושים השייכים לדאעש.

משא ומתן לא מוצלח התקיים לשחרורו. משפחתו הפעילה לחץ על ממשלת ירדן כדי להסדיר את שחרורו. במקור, הוצע להחליף אותו ואת העיתונאי היפני החטוף קנג'י גוטו, בסאג'ידה א-רישאווי, מחבלת מתאבדת עיראקית שהייתה כלואה בירדן מאז שהשתתפה בביצוע הפיגועים במלון בעמאן 2005, ונדונה למוות. ממשלת ירדן דרשה הוכחה כי אל-כסאסבה עדיין בחיים לפני ההחלפה, אולם המדינה האסלאמית סירבה להיענות, ובמקום זאת פרסמה את הווידאו של רציחתו. היו פרשנים שהעריכו כי ההצעה של דאעש לחילופי אסירים הייתה גימיק, שנועד להוציא שם רע או ללעוג למחויבותה של הממשלה הירדנית להתערבות הצבאית נגדה. יומיים לאחר פרסום הסרטון טענו מספר מומחים ובלוגרים ברחבי המרשתת, אחד היסודיים שבהם הוא תומאס ויקטור, מומחה להיסטוריה צבאית, כי הטייס נשרף רק לאחר שנורה למוות בעודו כורע בכלוב, ושהלהבות שבחלקו הראשון של הטקס הוספו לוידאו בעריכה.

אל-כסאסבה נשרף למוות על ידי חוטפיו בינואר 2015. הריגתו הוקלטה בוידאו ופורסמה באינטרנט. הסרטון מראה אותו עם עין ימין כחולה, קודם סביב שולחן, ולאחר מכן צועד לעבר כלוב פלדה, כשהוא לבוש בסרבל כתום. בסרטון מוצגים נזקי התקיפות האוויריות של מטוסי הקואליציה נגד המדינה האסלאמית ותצלומי תקריב של חלליה, גברים, נשים וילדים, בעיקר כאלו שנשרפו למוות. בסיום הסרטון, אל-כסאסבה מועלה באש ונשרף בעודו בחיים, בזמן שחמושים רבים מביטים בו. בנוסף, הסרטון מציג רשימה ארוכה של טייסים ירדנים, חלקם עם תצלום וציון כתובותיהם האזרחיות.

==התגובה להוצאתו להורג==
מיד עם פרסום דבר שריפתו למוות של אל-כסאסבה הוציאה ירדן להורג בתלייה את סאג'ידה א-רישאווי ואת זיאד אל-כרבולי, מחבלים שנידונו למוות והיו כלואים בירדן. בהמשך הגביר חיל האוויר הירדני את תקיפותיו על מטרות דאעש בסוריה ובעיראק.. לעומת זאת מרים אל-מנסורי הוצאה מכוח הרב לאומי.

==קישורים חיצוניים==
* [http://mida.org.il/2015/02/04/%D7%93%D7%90%D7%A2%D7%A9-%D7%9E%D7%A6%D7%99%D7%92-%D7%92%D7%99%D7%94%D7%A0%D7%95%D7%9D-%D7%90%D7%A1%D7%9C%D7%90%D7%9E%D7%99-%D7%91%D7%A9%D7%99%D7%93%D7%95%D7%A8-%D7%97%D7%99/ דאעש מציג: גיהנום אסלאמי בשידור חי], ד"ר מרדכי קידר, אתר 'מידה'.

==הערות שוליים==

קטגוריה:אנשי צבא ירדנים
קטגוריה:קורבנות המדינה האסלאמית
קטגוריה:חיל האוויר המלכותי הירדני
קטגוריה:אישים שהוצאו להורג בארצות ערב
קטגוריה:טייסים צבאיים ממדינות ערב
קטגוריה:אישים שהוצאו להורג בשרפה
קטגוריה:ילידי 1988
קטגוריה:נפטרים ב-2015
בול ראשון לציון

בול ראשון לציון היה בול דואר, שהופק על ידי עיריית ראשון לציון, לשימוש דואר המכוניות המשוריינות, שהופעל על ידה בתקופת מלחמת העצמאות.

ב-1948 הדרכים לראשון לציון לא היו מנותקות, אך התחבורה סבלה התנכלויות רבות, לכן צומצמה במידה רבה וכך נפגע גם שירות הדואר שיצא רק פעם בשבוע. ב-5 באפריל 1948 התכנסה מועצת ראשון לציון והחליטה להנהיג שירות דואר דחוף משלה באמצעות מכוניות משוריינות, שיסעו מראשון לציון לתל אביב ובחזרה. לתשלום עבור שירות הדואר הוחלט להפיק בול דואר. היוזמה להפקת הבול הייתה של חוג הבולאים בראשון לציון, שהעלו את הרעיון בפני ראש המועצה דאז, אליקום אוסטשינסקי. לאחר קבלת אישורו, הוגשו ארבע הצעות, ביניהן של ראובן בלאו, תושב העיר וממייסדי חוג הבולאים<ref name=":0"></ref>. ההצעה שנבחרה הייתה של הפסלת חווה סמואל. על הבול היה ציור של משוריין ומחיר הבול נקבע ל-40 מיל.

הבולים נמכרו במטבח הפועלים בראשון ובמשרדי חברת "פלס" בתל אביב. עם הסדרת התחבורה והדואר הרגיל נאספו הבולים של ראשון והגלופות והושמדו. הבול המשוריין, כמו גם הבולים שלא נבחרו, מצויים במוזיאון ראשון לציון<ref name=":0" />.
== קישורים חיצוניים ==
* [https://web.archive.org/web/20150207082845/http://www.rishonlezion.muni.il/odot/skira_historit/moatza_mkomit/Pages/bitachon_lamdina.aspx הגנה וביטחון בראשון לציון 1882-1949 - הבול המשוריין]
* [https://www.flickr.com/photos/zeevveez/3769875208/ תמונת הבול של ראשון לציון]

==הערות שוליים==

קטגוריה:ראשון לציון: היסטוריה
ראשון לציון
קטגוריה:מלחמת העצמאות
עילם רותם

עילם רותם (נולד ב-29 בנובמבר 1984) הוא מלחין, נגן צ'מבלו, זמר בס וכן מבצע וחוקר מוזיקה עתיקה. הקים ומנהל את אנסמבל נביאי הקווינטה ומלחין מוזיקה חדשה בשפה המוזיקלית של המאה ה-17, יצירות שהבולטות שבהן עושות שימוש בטקסט התנכ"י בעברית.

רותם היה בעבר גם מלחין הבית של תזמורת הבארוק ירושלים.

== ביוגרפיה==
רותם נולד בשדות ים. בתקופת לימודיו בתיכון של קיבוץ כברי הקים עם חבריו חמישייה קולית בשם "נביאי הקווינטה". אנסמבל זה הפך לאנסמבל בינלאומי ידוע בשם "Profeti della Quinta" שמופיע ברחבי אירופה, צפון אמריקה ועוד. רותם למד לתואר ראשון בנגינת צ'מבלו באקדמיה למוסיקה ולמחול בירושלים, ולמד לתארים מתקדמים בזמרה, אלתור והלחנה, ונגינת קונטינואו בתחום המוזיקה העתיקה בסקולה קאנטורום בזל ובאוניברסיטת וירצבורג. מתמחה בסגנון המוזיקלי של המאות ה-16 וה-17 באיטליה, והרכבו, "נביאי הקווינטה", ידוע ברחבי העולם, בין השאר בשל ביצועיו למוזיקה של המלחין היהודי סלומונה רוסי, שהיה המלחין הראשון שהשתמש בשפה המוזיקלית ה"מערבית-נוצרית" להלחנה של טקסטים יהודיים בעברית ("השירים אשר לשלמה", 1623).

==יצירותיו==
בהשראת סלומונה רוסי, הלחין רותם יצירות חדשות בשפה המוזיקלית של תחילת המאה ה-17 על פי טקסטים תנ"כיים בעברית. הלחנה בשפות מוזיקליות עתיקות אינה דבר חדש, אולם, סדר הגודל של היצירות והדבקות של רותם בשפה המוזיקלית שבחר, והשימוש בפרוזה התנכ"ית העברית ליצירותיו, בולטים בהשוואה ליצירות מוזיקליות אחרות העוסקות בנושאים תנ"כיים ועושות שימוש בעיבודים של הטקסט שברוב גדול של המקרים, מעובד ומושר בשפות שאינן עברית<ref></ref>.

יצירות מוקלטות של רותם (דיסקים)

;* 2013, "יוסף ואחיו"
;* 2015, האוסף "כִּי חוֹלַת אַהֲבָה אָנִי"

בנוסף, מפעיל רותם, תחת השם הבדוי "פוציםפוצים", [https://www.youtube.com/user/putzimputzim ערוץ יו-טיוב של שירי ילדים שכתב וביצע], לפי לחנים שחלקם לחנים עתיקים, חלקם פופולריים מודרניים וחלקם מקוריים שלו. ביניהם השירים "כלב במים", "נחש חשמל" ו"חיות ים". בתחילה שמר על זהות בדויה, אך בהמשך חשף אותה בראיון לגלי צה"ל<ref></ref> .

== מחקר ==
* הוצאה לאור של מהדורה ביקורתית מחודשת "קינות ירמיה" מאת המלחין אמיליו דה קאבליירי (1550-1602) בהוצאת פלוריאן נוצל, גרמניה (2014).
* ייסד אתר אינטרנט בשם "Early Music Sources", המספק קישורים למקורות בתחום המוזיקה העתיקה, שמטרתו להנגיש את החומרים הזמינים ברשת על פי נושאים.

== קישורים חיצוניים ==

* [http://quintaprofeti.com/ אנסמבל נביאי הקווינטה - אתר רשמי]
* 
* עמיר קדרון, [https://music4awhile.wordpress.com/tag/עילם-רותם/ עילם רותם וחבורתו לקראת ביקור מולדת עם שלל יצירות חדשות], 17 בינואר 2015,
* 
* 

== הערות שוליים ==

קטגוריה:מלחינים ישראלים במוזיקה הקלאסית
קטגוריה:זמרים ישראלים במוזיקה הקלאסית
קטגוריה:נגני צ'מבלו ישראלים
קטגוריה:שדות ים: אישים
קטגוריה:בוגרי תיכון מנור כברי
קטגוריה:ישראלים שנולדו ב-1984
פוני (שיער)

שיער פוני
פוני היא תסרוקת בה השיער גזור מלפנים ונח על המצח. לרוב הפוני גזור בצורה ישרה מעל הגבות, אך הוא יכול להיות גם פרוע, בצורת קוצים, מוסט לאחד הצדדים בעזרת ג'ל או מכסה את העיניים.

תסרוקות פוני נהוגות בעיקר אצל ילדים אך גם בתת-תרבות שונות. למשל שיער פוני שחור וקצר נהוג בתת-תרבות הגותית כדוגמת מורטישה ממשפחת אדמס
. לעיתים תסרוקת הפוני הופכת לסימן היכר של מפורסמים, כמו בטי פייג' והביטלס.

[[פוני שטלנד בעל שיער נופל על המצח]]
מקור הכינוי בעברית הוא מהשפה הגרמנית, שם הכינוי מתאר את רעמת סוסי פוני שגדלה גם מלפנים ומכסה את מצח הסוס.

== ראו גם==
* זנב סוס - תספורת נוספת שכינויה הגיע מעולם הסוסים.

==קישורים חיצוניים==

* [http://www.safa-ivrit.org/milon/pony.php פוני וזנב סוס] אתר השפה העברית.

==הערות שוליים==

קטגוריה:תספורות ותסרוקות
תוכנת שירות

תוכנת שירות היא תוכנת מערכת שנועדה לעזור לנתח, לייעל או לתחזק מחשב.

תוכנת שירות מתרכזת לרוב בבחינת פעילות תשתיות המחשב (כולל חומרה, מערכת הפעלה, תוכנה, ואחסון מידע). תוכנת שירות, בדומה לתוכנת מערכת הפעלה, היא סוג של תוכנת מערכת המבדילה אותו מיישום מחשב.

==קטגוריות תוכנות שירות==
* אנטי-וירוס משמשת לאיתור וירוסי מחשב.
* תוכנת גיבוי מסוגלת ליצור עותקים של כל המידע המאוחסן בדיסק ולשחזר את הדיסק כולו או קבצים מסוימים מתוכו.
* דחיסת נתונים משמשת לדחיסת נתונים באמצעי אחסון ובכך מגדילה את הקיבולת שלהם. 
* בדיקת דיסקים סורקת את הדיסק הקשיח הפעיל.
* תכונה לניקוי דיסקים מוצאת קבצים לא הכרחיים לתפעול המחשב, או קבצים שתופסים כמות ניכרת מנפח המחשב. תוכנת ניקוי כוננים עוזרת למשתמש להחליט מה למחוק כאשר הכונן הקשיח מלא.
* תוכנת איחוי יכולה לזהות קובצי מחשב שתוכנם מפוזר ברחבי מספר מיקומים שונים בדיסק קשיח ולהעביר את החלקים השונים למקום אחיד כדי להגביר את יעילות המחשב.
* מנהל קבצים מספק שיטה נוחה לניהול הקבצים ומשימות ניהול כמו מחיקה, שינוי שם, קיטלוג, העברה, העתקה, מיזוג, ייצור ושינוי ערכות נתונים.
* מנטר מערכת רכיב חומרה או תוכנה המשמש לניטור משאבי וביצועי מערכת מחשב.

==ראו גם==

* תוכנת מערכת
* קובץ אצווה

==קישורים חיצוניים==

קטגוריה:תוכנות מערכת
Waterloo Sunset

"Waterloo Sunset" הוא שיר מאת להקת הקינקס שיצא לאור ב-1967, כסינגל וכחלק מהאלבום Something Else by The Kinks. השיר נכתב על ידי סולן הלהקה והיוצר העיקרי של שיריה, ריי דייוויס. השיר הגיע למקום השני במצעד הפזמונים הבריטי, והוא נחשב עד היום לאחד השירים המזוהים ביותר עם הלהקה.

השיר מתאר את נקודת מבטו של אדם מבוגר (אם כי דייוויס היה בן 23 בלבד כשכתב אותו) המשקיף מחלון ביתו על גשר ווטרלו מעל נהר התמזה בלונדון, וצופה בזוג המאוהב טרי וג'ולי. על פי שמועות, טרי וג'ולי מבוססים על זוג השחקנים טרנס סטאמפ וג'ולי כריסטי, אם כי דייוויס הכחיש כי כתב את השיר עליהם. השיר נחשב היום כאחד השירים המזוהים ביותר עם לונדון, ובאולימפיאדת לונדון 2012 דייוויס ביצע אותו בטקס הסיום.

השיר דורג במקום ה-42 בדירוג 500 השירים הגדולים בכל הזמנים של הרולינג סטון, וב-2005 דורג במקום השני בסקר של המגזין "קיו" לבחירת השירים הבריטיים הגדולים בכל הזמנים. המוזיקאים פול וולר ודיימון אלברן אמרו כי זהו השיר האהוב עליהם ביותר, ואלברן אף ביצע אותו בדואט עם דייוויס בתוכנית טלוויזיה. בין האומנים שביצעו גרסאות כיסוי לשיר: דייוויד בואי, דף לפרד, פיטר גבריאל ואליוט סמית'. דייוויס הקליט גרסה מחודשת לשיר בליווי מקהלה, במסגרת פרויקט שלו מ-2009 של גרסאות קלסיות לשירי הקינקס.

==קישורים חיצוניים==

קטגוריה:שירי 1967
קטגוריה:סינגלים מ-1967
קטגוריה:שירים באנגלית
קטגוריה:שירים על בדידות
קטגוריה:שירים על לונדון
קטגוריה:בלדות משנות ה-1960
קטגוריה:בלדות רוק
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים בהוצאת פולידור רקורדס
קטגוריה:סינגלים בהוצאת רפרייז רקורדס
אייר פראנס הופ

סמל החברה לפני המיתוג המחודש
אייר פראנס הופ (באנגלית: Air France Hop; לשעבר ) היא חברת תעופה אזורית צרפתית השייכת לאייר פראנס. החברה נוסדה בשנת 2013 כתוצאה ממיזוגן של חברות התעופה רז'יונל (Régional Compagnie Aérienne Européenne), בריט אייר (Brit Air) וארלנאייר (Airlinair), והחלה לפעול ב-31 במרץ אותה שנה. החברה מפעילה טיסות ל-50 יעדים בצרפת ובאירופה. מטרת ייסודה של החברה הייתה להתמודד ביתר הצלחה בחברות התעופה הזולות אשר נגסו בשוק הטיסות האזוריות של אייר פראנס. החברה מעסיקה יותר מ-3,000 עובדים.

ב-1 בספטמבר 2019, עברה החברה מיתוג מחודש ושינתה את שמה מהופ! לאייר פראנס הופ. כל טיסות הופ! הועברו לאות הקריאה של אייר פראנס.

==צי המטוסים==
צי המטוסים של החברה נכון למאי 2022:

{| class="toccolours" border="1" cellpadding="3" style="border-collapse:collapse;text-align:center "
|- style="color:white;background:red;"
! rowspan="2" style="width:150px;" |
! rowspan="2" style="width:50px;" | בצי
! rowspan="2" style="width:50px;" | בהזמנה
! colspan="2" class="unsortable" | נוסעים
! rowspan="2" style="width:190px;" | הערות
|- style="color:white;background:red;"
! style="width:40px;" | <abbr title="מחלקת תיירים">Y</abbr>
! style="width:40px;" | סה"כ
|-
|בומברדייה CRJ700
|5
|—
|74
|74
|
|-
|בומברדייה CRJ1000
|14
|—
|100
|100
|
|-
|אמבראר E170-100ER
|15
|—
|76
|76
|
|-
|אמבראר E190-100LR
|19
|—
|100
|100
|
|-
!סה"כ
!80
!—
!colspan=3|
|}

==קישורים חיצוניים==

* 

==הערות שוליים==

קטגוריה:חברות תעופה צרפתיות
נביאי הקווינטה

נביאי הקווינטה (איטלקית Profeti della Quinta) הוא הרכב המתמחה במוזיקה קולית מתקופת הרנסאנס והבארוק. ההרכב נוסד בישראל על ידי עילם רותם, במהלך לימודיו בתיכון לאמניות בקיבוץ כברי. ההרכב מבוסס כיום בבזל שבשווייץ, שם השתלמו חבריו בבית הספר למוזיקה עתיקה "סקולה קנטורום בזיליינסיס". גרעין ההרכב כולל חמישה זמרים גברים, שני קונטרה טנורים, שני טנורים וזמר בס, המבצעים מוזיקה א-קאפלה או בלווית כלים היסטוריים כגון תיאורבו וצ'מבלו. 

בשנת 2009 יצא לאור התקליטור הראשון של ההרכב, המוקדש למוזיקה מאת המלחין היהודי איטלקי סלומונה רוסי. בקיץ 2011 זכה ההרכב בתחרות הבינלאומית לאמנים צעירים בעיר יורק שבאנגליה. באותה שנה הופיע ההרכב לראשונה בפסטיבל למוזיקה עתיקה באוטרכט וכן השתתף בסרט Hebreo: The Search for Salomone Rossi, סרט תיעודי בבימוי יוסף רוכליץ על אודות סלומונה רוסי אשר צולם במנטובה, העיר בה חי ופעל המלחין. בשנים האחרונות הופיע ההרכב בפסטיבלים ובאולמות קונצרטים חשובים בכל רחבי אירופה, כגון הפסטיבל למוזיקה עתיקה באמברונה, פסטיבל הנדל הבינלאומי בגטינגן, אולם הפילהרמונית של ורשה, הקונצרטהאוס בברלין ועוד. ב-2013 נסע ההרכב לראשונה לקונצרטים בקנדה, ושנה לאחר מכן הופיע לראשונה באולם של מוזיאון המטרופוליטן בניו-יורק וכן בסיור קונצרטים ביפן. הופעותיו של ההרכב משודרות באופן קבוע על ידי תחנות רדיו אירופאיות כגון פראנס מוזיק ו-BBC3. ההרכב שיתף פעולה עם אמנים והרכבים חשובים בתחום המוזיקה העתיקה, כגון אנדראס שול, סקיפ סמפה, תזמורת הבארוק ירושלים, אקדמיה דניאל, לאוטן קומפני ברלין ועוד.

בנוסף למוזיקה מאת סלומונה רוסי מבצע ההרכב רפרטואר הכולל את קינות ירמיהו מאת אמיליו דה קוואליירי, ומדריגלים איטלקיים מאת רורה, מונטוורדי, ג'זואלדו ועוד. פרויקט ייחודי של ההרכב הוא ביצוע הדרמה התנ"כית 'יוסף ואחיו' בהלחנת עילם רותם, לטקסט מספר בראשית. יצירה זו בוצעה בישראל ובשווייץ, ויצאה לאור בשנת 2014 בתקליטור בחברת פאן קלסיקס. פרויקט נוסף של מוזיקה לטקסטים מקראיים בהלחנת רותם הוא האוסף 'כי חולת אהבה אני', הכולל מוטטים לטקסטים משיר השירים וסיפורי אהבה אפלים. מבחר מיצירות אלה בוצעו בישראל וברחבי העולם.

==דיסקוגרפיה==
<blockquote> 
<div style="text-align: left; direction: ltr">
* Salomone Rossi: The Song of Solomon, 2009 Pan Classics PC 10214
* Hebreo: The Search for Salomone Rossi, DVD 2012 Lasso Film & TV Production
* Wege zum Barock, 2013 Cantando
* Salomone Rossi: Il Mantovano Hebreo, 2013 Linn Records CKD429
* Elam Rotem: Rappresentatione di Giuseppe e i suoi fratelli, 2CD 2014 Pan Classics PC 10302
* Orlande de Lassus: Musica Reservata, 2015 Pan Classics PC 10323
</div>
</blockquote>

==קישורים חיצוניים==
* 

==הערות שוליים==

קטגוריה:להקות א-קפלה ישראליות
קטגוריה:הרכבים בכלים אותנטיים
ביקיני קיל

ביקיני קיל (באנגלית: Bikini Kill) הייתה להקת פאנק רוק אמריקאית מאולימפיה, וושינגטון. הלהקה נוסדה ב-1990 וחבריה היו הזמרת והכותבת קתלין האנה (Kathleen Hanna), הגיטריסט בילי קארן (Billy Karren), הבסיסטית קתי ווילקוקס (Kathi Wilcox) והמתופפת טובי וייל (Tobi Vail). רבים רואים את הלהקה כחלוצת תנועת הריוט גירל (riot grrrl). שירי הלהקה מאופיינים בפמיניזם רדיקלי, פרובוקטיביים במכוון ומשויכים להארדקור פאנק. הופעותיה של הלהקה היו בוטות. הלהקה הוציאה שני אלבומים, מספר סינגלים ושני אוספים, והתפרקה ב-1997. למרות שיתופי פעולה עם אמנים ידועים כמו נירוונה וג'ואן ג'ט, ביקיני קיל סירבו לחתום עם חברות מוזיקה גדולות ולא שיתפו פעולה עם עיתוני המוזיקה של הזרם המרכזי.

== היסטוריה ==
קתלין האנה בהופעה עם הלהקה, בסידני, אוסטרליה, 1996
הלהקה נוסדה באולימפיה, וושינגטון באוקטובר 1990 על ידי קתלין האנה (מילים ושירה), בילי קארן (גיטרה), קתי ווילקוקס (בס) וטובי וייל (תופים). עבודתן המשותפת של האנה, ווילקוקס ווייל התחילה בפאנזין בשם ביקיני קיל, ובעקבותיה החליטו על הקמת הלהקה, אליה הצטרף קארן. בניגוד למקובל בסצנת הפאנק של אותם שנים שנחשבה גברית ואלימה, כאשר הקהל באותן ההופעות נהג להשתתף בריקודי פוגו שגרמו לנשים רבות לחוש לא בטוחות ולא רצויות, הלהקה עודדה אווירה המאפשרת לנשים להרגיש רצויות ובטוחות. הופעות רבות נפתחו בהכרזה של קתלין האנה שקראה לנשים לבוא לקדמת האולם ולגברים לזוז אחורה, ובכך לגרום לנשים להרגיש בטוחות ולמנוע הטרדה.

ב-1991 הלהקה הוציאה קלטת דמו עצמאית בשם "Revolution Girl Style Now!". שנה לאחר מכן הלהקה שחררה את המיני אלבום "Bikini Kill" בהפקת חברת האינדי "Kill Rock Stars". מיני אלבום זה הוא שהחל למשוך אליה קהל מעריצים. אלבום הבכורה של הלהקה, "Pussy Whipped" יצא בספטמבר 1993. הלהקה יצאה אז לסבב הופעות באנגליה, שתועד על ידי לוסי טיין בסרט התיעודי "It Changed My Life: Bikini Kill In The U.K". כשחזרה הלהקה לארצות הברית היא החלה לשתף פעולה עם ג'ואן ג'ט, בעברה ממלהקת The Runaways, שאת המוזיקה שלה תיארה קתלין האנה כדוגמה מוקדמת לסגנון הריוט גירל. ג'ט הפיקה לביקיני קיל את הסינגל "New Radio"/"Rebel Girl".

בשלב זה תנועת הריוט גירל כבר החלה לעורר עניין תקשורתי, וביקיני קיל הוזכרה פעמים רבות כחלוצת התנועה. אז קראה האנה לחרם על התקשורת בקרב אוהדות התנועה, מכיוון שהיא חשה שהתנועה מיוצגת באופן סקסיסטי על ידי התקשורת. ב-1996 הוציאה הלהקה את אלבומה האחרון "Reject All American". שנה לאחר התפרקות הלהקה ב-1997, יצא אלבום אוסף שכלל סינגלים שהוקלטו בין השנים 1993 ל-1995, תחת השם "The Singles".

=== דיסקוגרפיה ===
* (Revolution Girl Style Now! (1991
* (Pussy Whipped (1993
* (Reject All American (1996

== קישורים חיצוניים ==

* 

* [https://bikinikillarchive.wordpress.com/ ארכיון שהקימה קתלין האנה] ב wordpress.com
* [http://www.rollingstone.com/music/artists/bikini-kill מידע על הלהקה] במגזין rollingstone.com

== הערות שוליים ==

קטגוריה:להקות פופ פאנק
קטגוריה:להקות אמריקאיות
קטגוריה:להקות פאנק (Punk)
קטגוריה:להקות ריוט גירל
קטגוריה:להקות שהוקמו בשנת 1990
ריוט גירל

הופעה חיה של להקת [[ביקיני קיל, מהלהקות העיקריות המזוהות עם תנועת הריוט גירל, 1991.]]
ריוט גירל (Riot grrrl) היא תנועת פאנק פמיניסטית מחתרתית, שהתחילה בשנות התשעים המוקדמות בוושינגטון די. סי. ובאזור הפסיפיק נורת' וסט של ארצות הברית, מתוכו במיוחד באולימפיה, וושינגטון. תנועה זו מיוחסת לעיתים קרובות לגל השלישי של הפמיניזם וקשורה בקשר הדוק לסצנת הפאנק רוק של אותן שנים.

הריוט גירל אינה ארגון מסודר ואין מאחוריה הגות מפורשת, אלא תנועה שבמרכזה עמדו צעירות ברחבי ארצות הברית ואירופה שהתארגנו עצמאית ב"סניפים", התעסקו ביצירת פאנזינים, באמנות, באקטיביזם פמיניסטי ובמוזיקה. להקות רבות שייכו עצמן לתנועה זו, ועסקו בהשראתה בנושאים כמו אונס, אלימות במשפחה, מיניות ומגדר, גזענות, פטריארכיה והעצמה נשים. תנועה זו לעיתים מתוארת כסגנון מוזיקלי, ששאב השראה מלהקות פאנק כמו ביקיני קיל, ויצר תנועת נשים מוזיקאיות אשר מטרתה הייתה להראות שנשים יכולות לבטא עצמן בעוצמה שווה לגברים על הבמה.

==להקות עיקריות המזוהות עם התנועה==
*ביקיני קיל
*הבוצ'יס
*סלייטר-קיני
*האגי בר 
*בראטמוביל 
*הבנס טו בטסי 
*אקסקיוז 17 
*סקינד טין 
*קלמיטי ג'יין 
*אמילי'ס סאסי ליים 
*טים דרש 

== קישורים חיצוניים==

== הערות שוליים ==

*
קטגוריה:ערכים שבהם תבנית בריטניקה אינה מתאימה
קטגוריה:פאנק (Punk)
קטגוריה:פמיניזם באמנות
קטגוריה:נשים במוזיקה
קטגוריה:פמיניזם בארצות הברית
קטגוריה:נשים באירופה
שבתי סגל

שבתי סגל
הרב שבתי סגל (תרמ"א, 1881 – כ"ב בכסלו תשי"ח, 15 בדצמבר 1957) היה ראש ישיבה חסידי, ממקימי ספריית הרמב"ם.

==ביוגרפיה== 
נולד בפולין ללייב וחיה לבית ולדמן סגל בעיירה חוליוב. נישא לשרה לשוזר. בגיל 22 היה רב והשתייך לחסידות סדיגורה. עם פרוץ מלחמת העולם הראשונה עבר יחד עם האדמו"ר מרדכי שלום יוסף פרידמן לווינה. בשנת תרע"ו (1916) החל ללמד בישיבה בצ'רנוביץ. בשנת תרפ"ג (1923), משהוקמה ישיבת "משיבת נפש" בפשמישל, הועמד הרב סגל בראשה, יחד עם הרב שמשון פוגלמן והרב צבי וייצנר. בפשמישל היה ממקימי המשמר היהודי (מטעם "השומר הצעיר") שהוקם ברובו מאברכים ובחורי ישיבה. בשנת תרפ"ז (1927) חזר לצ'רנוביץ וחזר ללמד שם. ב-1933 עלה לארץ.

ב-1935, שנת ה-800 להולדת הרמב"ם, אסף תרומות לאיסוף ספרים אשר היוו את הגרעין הראשוני של ספריית הרמב"ם ושימש כספרן הראשון של הספרייה. הספרייה שכנה ברחוב קלישר 50 בתל אביב (היום היא שוכנת בספריית בית אריאלה בתל אביב) והיא מהווה ספרייה תורנית המכנסת את אוצרות המחשבה וההלכה של העם היהודי לדורותיו.

בשנת 1954 כתב את סיפרו "ציוני ש"ס" (ש"ס – שבתי סגל). עם כתיבת הספר, השמיט את האות "א" משמו, בהתאמה לנוטריקון הפסוק: "ברב שרעפי בקרבי תנחמיך ישעשעו נפשי".
על ספר זה כתב רבי מרדכי שלום יוסף, האדמו"ר מסדיגורה: "יפוצו מעיינותיו חוצה בארות מים חיים, נובעות ממקורות טהורים ומנפש טהורה לומדת תורה לשמה לעשות צדקה עם ישראל, להושיט להם ספר זה לתועלת כל המעיינים בו". הספר עוסק בפרשנות לנושאים עיקריים בתורה.

נפטר ב כ"ב בכסלו תשי"ח, 15 בדצמבר 1957 ונקבר בהר המנוחות בירושלים. הניח אחריו אישה, חמישה בנים ושתי בנות.

==קישורים חיצוניים==
* 

==הערות שוליים==

קטגוריה:ראשי ישיבה חסידים במזרח אירופה
קטגוריה:ספרנים ומידענים ישראלים
קטגוריה:אנשי העלייה החמישית
קטגוריה:חסידי סדיגורה
קטגוריה:יהודים הקבורים בהר המנוחות

קטגוריה:ישראלים שנולדו ב-1881
קטגוריה:ישראלים שנפטרו ב-1957
שירותי חירום

רכב [[חפ"ק כיבוי אש]]
שירותי חירום והצלה הם ארגונים שונים אשר אחראיים לביטחון הציבור. חלק מהארגונים מטפלים במקרי חירום ספציפיים (כגון מקרה חירום רפואי), בעוד אחרים יכולים לטפל במספר סוגים שונים של מקרי חירום. רבים מהארגונים מקיימים פעילות מניעה והסברה על מנת שהאוכלוסייה תוכל למנוע, לזהות ולהתריע על מקרי חירום.

לשירותי החירום יש מספרי טלפון מיוחדים המקושרים למוקדי חירום. בחלק מן המדינות משמש מספר אחד לכל שירותי החירום (כגון 911 בארצות הברית), ובחלק יש מספרי חירום ייעודיים לכל שירות בנפרד.

זמינות שירותי החירום תלויה רבות במיקום הפיזי, בנוסף בחלק מהמקרים השירות יינתן רק בגין תשלום או ביטוח מתאים.

== שירותי חירום עיקריים ==
קיימים שלושה שירותי חירום עיקריים:
* משטרה – אכיפת חוק, ביטחון הציבור, שמירה על הסדר הציבורי ומניעת פשיעה ופגיעה באנשים וברכושם.
* מכבי אש – בעיקר כיבוי שריפות ופעולות חילוץ.
* מגן דוד אדום בישראל – שירותי חירום רפואיים, ארגון ההצלה הלאומי, אשר הוקם מתוקף חוק (חוק מגן דוד אדום התש"י - 1950).
במדינות מסוימות פועלים שלושת גופי החירום הנ"ל כיחידות נפרדות, ובחלקן הם פועלים תחת ארגון אחד.

== שירותי חירום נוספים ==
שירותים אלה יכולים להיות מסופקים על ידי אחד משלושת שירותי החירום העיקריים, או על ידי ארגון ממשלתי או פרטי.
* צבא – מספק שירותים ייחודיים כגון: סילוק פצצות, סיוע בעת אסון טבע. בישראל צה"ל אחראי על האוכלוסייה האזרחית בשעת חירום, באמצעות פיקוד העורף, בנוסף צה"ל מסייע בפעולות חילוץ והצלה בעזרת יחידות שונות כגון יחידת 669.
* משמר החופים – מבצעים פעולות אבטחה לאורך החוף ופעולות חילוץ והצלה. בישראל קיימות יחידות שיטור ימי אשר מהוות חלק ממשטרת ישראל.
* חילוץ מהרים – תפקידם לבצע חילוץ והצלה של אזרחים הנמצאים על הרים ומקומות שבהם תווי השטח קשה. בישראל פועלות מספר יחידות על בסיס מתנדבים כמו: יחידת חילוץ ערד ויחידת חילוץ גולן.
* חיפוש והצלה – אספקת שירותי איתור והצלה ספציפיים בהתאם למיקום: אורבני, ימי, ערבה וכדומה.
* איתור ומניעת שריפות יער – פעולות מניעה, איתור והכוונת כוחות הכיבוי למוקדי השריפה ביערות. בישראל קיימים ביערות מגדלי תצפית של הקרן הקיימת לישראל לזיהוי מהיר של שריפות.
* בנק דם/תרומת איברים – מספק שירותי עירוי ותרומת איברים. בישראל קיים מאגר דם באמצעות בנק הדם.
* חפ"ק – מבצע תיאום בין שירותי החירום השונים בעת אירוע גדול.
* יחידה לטיפול בחומרים מסוכנים – תפקידה לנטרל חומרים מסוכנים. בישראל הטיפול מבוצע באמצעות מכבי אש, פיקוד העורף והמשרד להגנת הסביבה.
* מציל – מספק שירותי הצלה בחופי הים.

==קישורים חיצוניים==

* 

== הערות שוליים ==

קטגוריה:ביטחון
קטגוריה:חירום
פרידריך השלישי, הנסיך הבוחר מסקסוניה

פרידריך השלישי (17 בינואר 1463 – 5 במאי 1525) הידוע גם כ"פרידריך החכם" היה הנסיך הבוחר מסקסוניה בשנים 1486–1525. נודע בתמיכתו ברפורמציה הפרוטסטנטית ובהגנה שהעניק למרטין לותר כאשר נודה והוחרם על ידי הכנסייה הקתולית והקיסר. פרידריך עצמו נותר קתולי ולא קיים קשר אישי עם לותר.

==ביוגרפיה==
פרידריך נולד בטורגאו ב-17 בינואר 1463, לארנסט, הנסיך הבוחר מסקסוניה ואליזבת מבוואריה שהייתה בתו של אלברכט השלישי, דוכס בוואריה, וכבן הבכור ירש את שלטון אביו עם מותו ב-1486. ב-1502 הקים בעירו ויטנברג אוניברסיטה (כיום חלק מאוניברסיטת האלה-ויטנברג), בה לימדו בין השאר מרטין לותר ופיליפ מלנכתון. הקמת האוניברסיטה הייתה חלק ממאמציו להפוך את העיר הקטנה למרכזית וחשובה והוא הזמין לשם מלומדים ואנשי רוח נוספים כגון לוקאס קראנאך האב שהיה לצייר החצר שלו.

ב-1519 פרידריך היה המועמד של האפיפיור לאו העשירי, לכהונת קיסר האימפריה הרומית הקדושה ואף העניק לו את ורד הזהב לאות תמיכתו בו. לבסוף נבחר יריבו קרל החמישי. כדי להגן על לותר אל מול הכנסייה הקתולית, שתבעה את העמדתו לדין, דרש פרידריך שלותר יועמד למשפט על אדמת גרמניה וכן שתהיה לו הזכות להשמיע את דבריו בפני הקיסר שזה עתה נבחר. תמיכה זו לא הספיקה לקיסר, שצידד בעמדת הכנסייה והטיל עליו חרם. פרידריך מילט אותו לטירת וארטבורג כדי להעניק לו מחסה.

פרידריך החזיק באוסף גדול של שרידי קדושים שמנה כ-19,000 פריטים בהתאם לאמונה הקתולית שקדושתם תציל אותו מכור המצרף. פרידריך עלה לרגל לירושלים ב-1493. מסעו הונצח על ידי האמן לוקאס קראנאך האב בציור מפת ארץ הקודש.

פרידריך מת רווק בטירת הציד בלושאו ב-1525 ונקבר בוויטנברג. ירש אותו אחיו יוהאן "האיתן".

דיוקנו מאת [[אלברכט דירר]]
== אילן יוחסין ==

==קישורים חיצוניים==

* 

==הערות שוליים==

{| class="wikitable" style="margin:auto;text-align:center;"
|-
| colspan="3" align="center"| פרידריך השלישי, הנסיך הבוחר מסקסוניה בית וטין נולד:17 בינואר 1463 מת:5 במאי 1525
|-
| rowspan="1" align="center"| ארנסט
| rowspan="1" align="center"| נסיכות הבוחר מסקסוניה 1483–1525
| rowspan="1" align="center"| יוהאן
|}

קטגוריה:האימפריה הרומית הקדושה
קטגוריה:בית וטין
קטגוריה:ילידי 1463
קטגוריה:נפטרים ב-1525
The Amity Affliction

The Amity Affliction (דה אמיטי אפליקשן) היא להקת מטאלקור אוסטרלית, שנוסדה בשנת 2003. עד כה, הלהקה הוציאה שישה אלבומי אולפן, Severed Ties ששוחרר בשנת 2008, Youngbloods בשנת 2010, שהגיע למקום השישי ברשימות ARIA באוסטרליה, Chasing Ghosts בשנת 2012, שהגיע למקום הראשון ברשימות ARIA באוסטרליה.
בשנת 2014 שוחרר אלבום האולפן הרביעי של הלהקה, Let The Ocean Take Me בשנת 2018 שוחרר האלבום החמישי Misery ובשנת 2020 שוחרר האלבום השישי Everyone Loves You... Once You Leave Them.

==דיסקוגרפיה==
{| class="wikitable" border="1"
! תאריך שחרור
! שם האלבום
! חברת תקליטים
|-
| 4 באוקטובר 2008
| <div style="direction: ltr;">
Severed Ties
</div>
| Boomtown
|- style="background-color: #EFEFEF;"
| 18 ביוני 2010
| <div style="direction: ltr;">
Youngbloods
</div>
| Boomtown
|-
| 7 בספטמבר 2012
| <div style="direction: ltr;">
Chasing Ghosts
</div>
| UNFD/Roadrunner
|- style="background-color: #EFEFEF;"
| 2 באוקטובר 2014
| <div style="direction: ltr;">
Let the Ocean Take Me
</div>
| Roadrunner
|-
|20 ביוני 2018
| <div style="direction: ltr;">
Misery
</div>
|Roadrunner
|- style="background-color: #EFEFEF;"
|21 בפברואר 2020
|Everyone Loves You... Once You Leave Them
|Pure Noise Records
|}

==חברי ההרכב==
*אהרן סטרינגר - שירה נקיה, גיטרה בס (2003 - היום)
*ג'ואל בירץ' - שירה (2004 - היום)
*ריאן בארט - תופים (2008 - היום)
*דן בראון - גיטרה (2013 - היום)

==קישורים חיצוניים==

* 

קטגוריה:להקות מטאלקור
קטגוריה:להקות שהוקמו בשנת 2004
ספירת בלוך

ספירת בלוך

במכניקת הקוונטים, ספירת בלוך היא הצגה גאומטרית של מרחב המצבים הטהורים של מערכת שתי רמות קוונטית (קיוביט), הקרויה על שם הפיזיקאי פליקס בלוך.

מכניקת הקוונטים מבוססת מתמטית על מרחב הילברט. המרחב של מצבים טהורים של מערכת נתון על ידי תת-מרחב חד־ממדי של מרחב ההילברט המתאים. במרחב הילברט דו־ממדי זוהי ספירת רימן.

ספירת בלוך היא ספירת יחידה דו־ממדית, בה כל שתי נקודות נגדיות מתאימות למצבים אורתוגונליים. הקטבים הצפוני והדרומי של הספירה נבחרים כמצבי הבסיס של המערכת, <math>|0\rangle</math> ו- <math>|1\rangle</math>, המתאימים למשל לספין של אלקטרון, אך בחירה זו היא שרירותית. הנקודות על הספירה מתאימות למצבים טהורים של המערכת, בעוד נקודות בתוך הספירה מייצגות מצבים מעורבים. ספירת בלוך ניתנת להכללה למערכת קוונטית N-ממדית, אך ההצגה שלה פחות שימושית. 

באופטיקה, ספירת בלוך ידועה גם כספירת פואנקרה, המייצגת את הסוגים השונים של הקיטוב.

==הגדרה==
בהינתן בסיס אורתונורמלי, כל מצב טהור <math>|\psi\rangle</math> של מערכת שתי רמות קוונטית יכול להיכתב כסופרפוזיציה קוונטית של וקטורי הבסיס <math>|0 \rangle</math> ו- <math>|1 \rangle </math>, כאשר המקדמים יכולים להיות מספרים מרוכבים. היות שרק לפאזה היחסית בין המקדמים יש משמעות פיזיקלית, ניתן לקבוע כי המקדם של <math>|0 \rangle</math> יהיה ממשי אי-שלילי. כמו כן, מכניקת הקוונטים אומרת כי ההסתברות הכוללת של מערכת היא 1, כלומר <math>\langle \psi | \psi \rangle = ||\psi \rangle|^2 = 1</math>. בהינתן מגבלה זו, ניתן לכתוב את <math>|\psi\rangle</math> באמצעות הייצוג הבא:

<math> |\psi\rangle = \cos\left(\tfrac{\theta}{2}\right) |0 \rangle \, + \, e^{i \phi} \sin\left(\tfrac{\theta}{2}\right) |1 \rangle =
\cos\left(\tfrac{\theta}{2}\right) |0 \rangle \, + \, ( \cos \phi + i \sin \phi) \, \sin\left(\tfrac{\theta}{2}\right) |1 \rangle </math>

כאשר <math> 0 \leq \theta \leq \pi</math> וכן <math>0 \leq \phi < 2 \pi</math>. 

פרט למקרה שבו <math>|\psi\rangle</math> היא אחת ממצבי הבסיס <math> |0 \rangle</math> או <math> |1 \rangle</math>, הייצוג הוא יחיד. ניתן לחשוב על הפרמטרים <math>\theta \,</math> ו- <math>\phi \,</math> כעל אפיון של הנקודה 

<math>\vec{a} = (\sin \theta \cos \phi, \; \sin \theta \sin \phi, \; \cos \theta)</math> בספירת היחידה ב <math>\mathbb{R}^{3}</math>.

עבור מצב מעורב, יש צורך להתחשב באופרטור הצפיפות. כל אופרטור צפיפות דו־ממדי <math>\rho</math> ניתן להרחבה על ידי אופרטור הזהות ומטריצות פאולי הרמיטיות וחסרות עקבה:

<math>\rho = \frac{1}{2}\left(I +\vec{a} \cdot \vec{\sigma} \right)</math>

כאשר <math>\vec{a} \in \mathbb{R}^3</math> נקרא וקטור בלוך של המערכת. זהו הווקטור שמצביע על הנקודה בספירה שמתאימה למצב המעורב. הערכים העצמיים של אופרטור הצפיפות הם <math>\frac{1}{2}\left(1 \pm |\vec{a}|\right)</math>. ומתכונות אופרטור הצפיפות נקבל <math>|\vec{a}| \le 1</math>. כמו כן, עבור מצב טהור מתקיים: 

<math>\mathrm{tr}(\rho^2) = \frac{1}{2}\left(1 +|\vec{a}|^2 \right) = 1 \quad \Leftrightarrow \quad |\vec{a}| = 1</math>

בהתאמה לתוצאה הקודמת. על כן, המשטח של ספירת בלוך מייצג את כל המצבים הטהורים של מערכת קוונטית דו־ממדית, בעוד שפנים הספירה מייצג את כל המצבים המעורבים.

==קישורים חיצוניים==

* 

==הערות שוליים==

קטגוריה:מכניקת הקוונטים
ניו וסטמינסטר

ניו וסטמינסטר (באנגלית: New Westminster) היא עיר בפרובינציית קולומביה הבריטית שבמערב קנדה העיר היא חלק ממטרופולין של העיר ונקובר. ניו וסטמינסטר הוקמה ב-1858 כבירת המושבה קולומביה הבריטית והמשיכה להיות במעמד זה עד למיזוגן של השטחים היבשתיים והאיים של המושבה ב-1866. עד לעשור הראשון של המאה ה-20 היא הייתה העיר הגדולה בקולומביה הבריטית, אז עברה אותה ונקובר בגודל אוכלוסייתה.

ניו וסטמינסטר ממוקמת על חצי האי בורארד, על גדתו הצפונית של הנהר פרייזר. היא ניצבת במרחק של 19 ק"מ מדרום-מזרח למרכז ונקובר. שטח העיר הוא 15.3 קמ"ר.

==היסטוריה==
האזור בו שוכנת ניו וסטמינסטר החל להתפתח באמצע המאה ה-19 בעקבות גילוי זהב. העיר הוקמה ב-14 בפברואר 1859 על ידי מושל קולומביה הבריטית, ג'יימס דאגלס ונקראה בתחילה קווינסבורו. המלכה ויקטוריה העניקה לעיר את שמה הנוכחי על שמו של רובע וסטמינסטר שבלונדון. בשל כך זכתה העיר בכינוי "העיר המלכותית".

ב-1866 אוחדו מושבת קולומביה הבריטית ומושבת האי ונקובר למושבה אחת, מושבת קולומביה הבריטית. כבירתה של מושבה זו נקבעה העיר ויקטוריה שהיא בירתה של פרובינציית קולומביה הבריטית עד היום.

ב-1871 הצטרפה קולומביה הבריטית כפרובינציה השישית של קנדה. העיר זכתה בעקבות כך לפיתוח כלכלי שהואט במקצת לאחר שהתחנה הסופית של מסילת הברזל הקנדית-פסיפית הוקמה בעיר ונקובר, אך סעיף של המסילה נסלל לעיר ב-1886. ב-1898 החריבה שרפה את מרכז העיר.

==ערים תאומות==
* 
* 
* 
* 
* 

==ראו גם==
* אבא, חכה לי

==קישורים חיצוניים==
* 

* 

==הערות שוליים==

קטגוריה:קולומביה הבריטית: ערים
קטגוריה:קנדה: ערי בירה קולוניאליות לשעבר
קטגוריה:יישובים שהוקמו ב-1859
לימפוגרנולומה ונראום

לימפוגרנולומה ונראום (באנגלית – Lymphogranuloma venereum) היא מחלת מין המועברת על ידי הזנים L1-3 של החיידק Chlamydia trachomatis.

המחלה הייתה שכיחה באפריקה, הודו אמריקה המרכזית והקריבים ונקראה Tropical Bubo. מאז 2003 יש עלייה בשכיחות המחלה גם במערב אירופה ובמקרים רבים היא משולבת עם איידס. בישראל זו מחלת מין המחייבת דיווח למשרד הבריאות.

החיידק חודר דרך פגם ברירית ונודד דרך מערכת הלימפה לקשרי הלימפה הסמוכים שם הוא נבלע על ידי המקרופגים ונוצרת שם דלקת עם גרנולומות – מכאן שם המחלה.

==תסמיני המחלה==
===השלב הראשון===
3–31 יום לאחר המגע המיני מופיע כיב קטן ובלתי כואב באזור הפין אצל הגבר ובפות או בנרתיק אצל האשה. הכיב מתרפא ללא צלקת. אצל האשה אם הכיב נמצא עמוק בנרתיק אין היא מרגישה בו.

===השלב השני===
2–6 שבועות לאחר השלב הראשון מופיעה הגדלה כואבת של קשריות הלימפה במפשעה. הבלוטות יכולות להתמגל ולהתנקב. אצל הנשים בגלל מקום ההדבקה השונה יש רק 20%–30% הגדלה של קשרי הלימפה במפשעה ובמקומן מודלקים קשרי לימפה עמוקים בקרבת הרקטום דבר המקשה על האבחנה. בשלב זה יש גם סימנים מערכתיים של חום, צמרמורת וכאבי שרירים.

===השלב השלישי===
השלב הדלקתי מסתיים גם ללא טיפול אך מתפתחת במקום לייפת של הרקמות עם היצרויות ופיסטולות במערכת השתן, המין וברקטום. מעורבות הרקטום שכיחה יותר בגברים המקיימים יחסי מין עם גברים ובנשים שקיימו מין אנאלי.

==אבחנה==
אפשר לגדל את החיידק מחומר מבלוטת לימפה מודלקת אבל גידול החיידק הוא קשה ורק ב-30% אפשר לבודדו.

האבחנה מבוססת בעיקר על ידי שיטות סרולוגיות, בשיטת אימונופיקסציה או PCR.

==טיפול==
החיידק מגיב יפה לטיפול בדוקסיציקלין, 100 מ"ג*2 ל-21 יום, או לאריתרומיצין 500 מ"ג*4 ל-21 יום. יש חשיבות לאבחנה וטיפול מהיר. בשלב השלישי אין מקום לטיפול אנטיביוטי אלא כירורגי.

==קישורים חיצוניים==

* [http://emedicine.medscape.com/article/220869-overview לימפוגרנולומה ונראום], באתר Medscape
* 

==הערות שוליים==

קטגוריה:זיהומים המועברים בעיקר במגע מיני
בנו

ציפור בנו
בֶּנוּ (Bennu, Benu) הוא שמו של עוף החול, כפי שהוא מופיע במיתולוגיה המצרית. הבנו נחשב אצל המצרים הקדומים ציפור קודש של הליופוליס וסמל לידת השמש. בהירוגליף המצרית הבנו מסמל את בה (ba) או בתקופה מאוחרת יותר את נשמתו של האל רע מפני שבדומה לעוף החול, היה האל עולה בלהבות מדי ערב בשקיעה וקם לתחייה מחדש עם שחר. במיתולוגיה המצרית קיימות גרסאות שונות לסיפור הבריאה של הבנו. על פי, אחת מהם, אתום ברא את ה"בנו". על פי גרסה אחרת, בנו ברא את עצמו מהאש ששרפה עץ קדוש בתחומי בית המקדש של רע. הרודוטוס מזכיר את הציפור ביצירתו היסטוריה.

==אטימולוגיה==
על אף שהשם הנפוץ של הציפור הוא בנו, השם המקורי נהגה ב"בנן" בידי המצרים, מילולית "לזרוח" וקשור לסיפור המבול של הנילוס, תחיית המתים, והשמש. הבנו התקשר להצפה של הנילוס, עוד מימי התוהו ובוהו, בתחילת הבריאה. הוא נחשב ליצור הראשון שעמד על הגבעה הקדמונית, בנבן (benben) שהתפרצה ממי הבריאה והואר לראשונה באמצעות האל אתום. לכן, הוא נקשר לנילוס ולהצפות העונתיות שמתרחשות בו בחודשי יוני עד ספטמבר.

בשפה היוונית העתיקה נקרא עוף החול בשם Φοῖνιξ, 'פוינִיקְס'. ייתכן ושם העם הפיניקי נגזר משמה של ציפור זו.

==קישורים חיצוניים==

* [http://archhistory.blogspot.com/2007/11/ancient-egyptian-architecture.html HISTORY OF ARCHITECTURE]

קטגוריה:מיתולוגיה מצרית
איוואן איוואנוב

איוואן קאמנוב איוואנוב (בבולגרית: Иван Каменов Иванов; נולד ב-25 בפברואר 1988) הוא כדורגלן עבר בולגרי ששיחק בעמדת הבלם.

==קריירת מועדונים==
איוואנוב התחיל את הקריירה שלו בפירין 1922, ובשנת עבר לצסק"א סופיה. עם צסק"א זכה בגביע הבולגרי ובסופר קאפ הבולגרי בשנת . באוגוסט , הושאל ללוקומוטיב פלובדיב. בקיץ חזר לצסק"א סופיה וביסס את מקומו במרכז ההגנה. ב-19 בספטמבר 2008, איוואנוב הבקיע את השער הראשון שלו בצסק"א נגד מיניור פרניק. ב-27 באוגוסט 2009, איוואנוב הבקיע את שער הניצחון נגד דינמו מוסקבה במסגרת מוקדמות הליגה האירופית, שבסיומו עלתה צסק"א לטורניר.

בפברואר , איוואנוב חתם על חוזה לארבע שנים באלניה ולדיקווקז. במדי אלניה הוא הבקיע שני שערים ב-24 משחקים של הליגה הרוסית, אך בסיום העונה ירדה אלניה לליגת המשנה.

ב-17 ביוני 2011, איוואנוב חתם על חוזה לשלוש שנים בפרטיזן בלגרד. ב-13 ביולי 2011 הוא ערך את הופעת הבכורה שלו בניצחון 0-4 נגד שקנדייה המקדונית במסגרת מוקדמות ליגת האלופות. ב-3 בדצמבר 2011, הוא הבקיע את השער הראשון שלו עבור פרטיזן, בניצחון 0-3 נגד רדינצ'קי קראגוייבץ. את עונת סיים איוואנוב כאשר הוא פתח בכל המשחקים של פרטיזן ואף סיים את כולם. בשנת נבחר לשחקן העונה של המועדון.

באוגוסט , איוואנוב חתם בפ.צ. בזל השווייצרית. ב-12 בדצמבר 2013 הורחק בהפסד 2-0 לשאלקה 04. ב-14 בינואר 2014 נפצע במהלך משחק ידידות נגד איינטרכט בראונשווייג נפצע ובכך גמר את העונה. איוואנוב לא הצליח להחלים מהפציעה וב-15 בדצמבר 2015 שוחרר מהקבוצה על מנת למצוא קבוצה אחרת בה יוכל לחזור לכושר משחק.

לאחר ששוחרר מבזל הצטרף לניו יורק סיטי, אך התקשה לשחק בה ובסופו של דבר העדיף לחתום לשנה וחצי בלוקומוטיב פלובדיב בה שיחק בעבר.

ב-28 ביוני 2016 חתם ל-3 שנים בפנאתינאיקוס. ב-1 בפברואר 2017 חתם בארסנל טולה לשנה וחצי. בקיץ חתם באלטאי מהליגה הטורקית הראשונה ובינואר שוחרר מהמועדון.

לקראת עונת חתם בפלאנגה מליגת העל הליטאית. ביולי איוואנוב חתם בויהרן סנדנסקי, אולם עבר תוך זמן קצר לקבוצת אטאר הבולגרית, במדיה פרש ממשחק פעיל עקב פציעה.

==קריירה בינלאומית==
בצעירותו, איוואנוב שיחק בכל הנבחרות הצעירות של בולגריה. ב-20 באוגוסט 2008 ערך את הופעת הבכורה שלו בנבחרת הבוגרת ב-20 באוגוסט 2008 בניצחון 1-2 נגד . ב-6 בספטמבר 2011, איוואנוב הבקיע את שער הבכורה שלו עבור הנבחרת בהפסד 3-1 נגד במסגרת מוקדמות יורו 2012.

==תארים==
; צסק"א סופיה
*הגביע הבולגרי: 
*הסופר קאפ הבולגרי: , 

; פרטיזן בלגרד
*אליפות סרביה: , 

; פ.צ. בזל
*ליגת העל השווייצרית: , 

; אישיים
*שחקן העונה של פרטיזן בלגרד: 
*נבחרת העונה של ליגת העל הסרבית: 
*כדורגלן השנה בבולגריה: 

==קישורים חיצוניים==

קטגוריה:כדורגלנים בולגרים
קטגוריה:בלמי כדורגל בולגרים
קטגוריה:כדורגלני צסק"א סופיה
קטגוריה:כדורגלני לוקומוטיב פלובדיב
קטגוריה:כדורגלני אלניה ולדיקווקז
קטגוריה:כדורגלני פרטיזן בלגרד
קטגוריה:כדורגלני פ.צ. בזל
קטגוריה:כדורגלני פנאתינאיקוס
קטגוריה:כדורגלני ארסנל טולה
קטגוריה:כדורגלני ברואה סטארה זאגורה
קטגוריה:כדורגלני אלטאי
קטגוריה:כדורגלני נבחרת בולגריה
קטגוריה:ספורטאים זרים ברוסיה
קטגוריה:ספורטאים זרים בסרביה
קטגוריה:ספורטאים זרים בשווייץ
קטגוריה:ספורטאים בולגרים ביוון
קטגוריה:ספורטאים זרים בטורקיה
קטגוריה:ספורטאים זרים בליטא
קטגוריה:בולגרים שנולדו ב-1988
רבי אייבו

רבי אַיְבוּ או רבי אַיְיבוּ היה אמורא ארץ ישראלי בדור השלישי. הוא מוזכר בגמרא ובמדרשים פעמים רבות ומביא מדברי חכמים קדומים אליו. 

בספר תולדות תנאים ואמוראים כתוב עליו: .

בנוסף, מגדולי האמוראים בדורות שאחריו מביאים אמרות והלכות בשמו.

== טענות בדבר זהותו ==
הוא הרבה להביא דברים בשם רבי ינאי, אחד מראשוני האמוראים ויש הסוברים שהיה רבו, אולם לאור פער השנים הגדול אין להוכיח מכך שהיה רבו הישיר. ישנם המזהים את רבי אייבו עם רבי אייבו בר חייא, אביו של רב ולפי טענה זו הוא אמורא ארץ ישראלי מהדור הראשון והיו הוא ובנו, רב, שניהם תלמידי רבי ינאי.

יש המזהים אותו עם אמורא אחר בשם רבי איבו בר נגרא (או נגרי) המוזכר אף הוא בתלמוד.

== מימרות מפורסמות מפי רבי איבו ==
* 
* 
* 

== לקריאה נוספת ==
* "בית אהרן", מאת הרב אהרן מגיד, כללי הש"ס ב[http://www.hebrewbooks.org/pagefeed/hebrewbooks_org_3269_446.pdf ערך "רבי איבו"]
*דב קמחי, "אנציקלופדיה לאישים בתנ"ך", הוצאת יהושע צ'צ'יק, 1969, כרך ראשון, ערך: חנוך, עמוד 314-315.

==קישורים חיצוניים==
* 
== הערות שוליים ==

קטגוריה:הדור השלישי לאמוראי ארץ ישראל
קטגוריה:תלמידי רבי ינאי
קטגוריה:תלמידי רבי יוחנן
תחנת הסגר לבעלי חיים

תחנת הסגר לבעלי חיים היא מכלאה לשמירת בעלי חיים לזמן מוגבל לצורך בדיקה להמצאות מחלות. מדינות רבות מחייבות הכנסת בעלי חיים לתחנת הסגר לזמן של בין 10–30 ימים לצורך מניעת העברת מחלות.

==בישראל==
עוד בימי המנדט הבריטי התקיימו על גבולות ארץ ישראל עשר תחנות הסגר לבעלי חיים, בין השאר בחצר גשר הישנה וצמח. בשנת 1938 הוקמה תחנת הסגר בנמל תל אביב כדי לאפשר ייבוא בקר דרך הנמל החדש.

לאחר הקמת מדינת ישראל מתקיימות תחנות הסגר אזוריות לבעלי חיים ברחבי ישראל, בין השאר בלוד ובחיפה.

בשנת 2015 יש בישראל שתי תחנות הסגר ממשלתיות לבעלי חיים, ברמלה ובחיפה. כן יש באילות ובצופר תחנות הסגר פרטיות הפועלות מסביבות 2005, הקולטות בקר מיובא דרך נמל אילת, בעיקר מאוסטרליה. תחנת הסגר נוספת פועלת במושב דור.
בינואר 2017 קבע בג"ץ כי תחנת ההסגר בעיר רמלה, ששטחה באחריות העיר לוד, תיסגר עד 1/7/2017. החלטה זו הגיעה לאחר שנים רבות של מאבק עיריית רמלה ותושביה.

== קישורים חיצוניים ==
* [https://www.archives.gov.il/catalogue/group/1?kw=Animal%20Quarantine%20Station,%20Haifa%20 תיקים עם חומר על תחנות הסגר לבעלי חיים לפני קום המדינה] באתר ארכיון המדינה

==הערות שוליים==

קטגוריה:וטרינריה
אל-חודיידה (עיר)

אל-חוּדַיידַה (בערבית: الحديدة, בתעתיק מדויק: אלחדידה) היא עיר נמל במערב תימן, היא העיר המרכזית של מחוז אל-חודיידה ומונה כ-500,000 תושבים.

== היסטוריה ==
ב-1914 במהלך מלחמת העולם הראשונה, כוחות של הקיסרות הגרמנית בהובלת הפרייהר אוטמאר פון-שטוצינגן הקימו תחנה אלחוטית באל-חודיידה, אשר שימשה במהלך המרד הערבי להעביר תקשורת מקונסטנטינופול למזרח אפריקה הגרמנית כמו גם לשידור תעמולה לסודאן, סומלילנד הבריטית ואתיופיה.

אחרי השרפה הגדולה שאירעה בינואר 1961 אשר החריבה חלקים נרחבים מהעיר, היא נבנתה מחדש, ובמיוחד מתקני הנמל, בעזרת סיוע סובייטי. כביש מהיר לצנעא, עיר הבירה, הושלם ב-1961. בשנות ה-70 וה-80 היה גם בסיס ימי של הסובייטים במקום.

באוקטובר 2014 השתלטו מורדים חות'ים, ללא התנגדות כמעט, על העיר כחלק ממאבק להפיכה כללית בתימן. באותו זמן הייתה אל-חודיידה העיר הרביעית בגודלה בתימן. 

הקואליציה המובלת על ידי סעודיה הצליחה לכבוש את נמל התעופה הבין-לאומי חודיידה ב-13 ביוני 2018, ביום הראשון של הקרב על אל-חודיידה .<ref name="ap1"></ref><ref name="wsj2"></ref> נמל התעופה נכבש חלקית על ידי כוחות הקואליציה ביוני 2018, למרות שהחות'ים הנתמכים על ידי איראן עדיין שולטים בחלק מהמרחב.<ref></ref>

ב-20 ביולי 2024, ישראל תקפה את נמל אל-חודיידה באמצעות מטוסי קרב של חיל האוויר בתגובה לכטב"ם שפגע בתל אביב יום קודם לכן.

== גלריה ==
<gallery widths="240" heights="240">
קובץ:434 A Street in Hodaidah.jpg|ציור של רחוב באל-חודיידה, 1893
קובץ:Port of Al Hudaydah 1902.jpg|ציור של נמל אל-חודיידה, 1902
</gallery>

== לקריאה נוספת ==
<div class="mw-content-ltr">
* 
</div>

== ראו גם ==

* מבצע סופה נחרצת
* נמל התעופה הבין-לאומי חודיידה

==קישורים חיצוניים==

* 

== הערות שוליים ==

קטגוריה:תימן: ערים
קטגוריה:ים סוף: ערי נמל